- Vi ber alle sjekke seg selv for kronisk norsk. Symptomene er sterke og klare, og melder seg oftest i forbindelse med høytider og 17. mai, sier Folkehelseinstituttet.

En 77 år gammel kvinne fra Oslo har pådratt seg et alvorlig tilfelle av kronisk norsk.

Flere menneskers i kvinnens omgangskrets påpekte for henne at hun burde oppsøke hjelp, men kvinnen mente tilstanden var helt ok.

– Et klart tegn på at man har utviklet kronisk norsk, er at alle unntatt en selv forstår at man er smittet. Uansett hvor mange som påpeker den åpenbare sykdomssituasjonen, vil en mene at en selv er frisk – og at alle andre er syke. Dette er en av de alvorligste konsekvensene av faktaresistens, opplyser direktør ved Folkehelseinstituttet, Camilla Stoltenberg.

Og det er denne faktaresistensen som fører til at mennesker som har kronisk norsk kun menger seg med andre som har lidelsen.

Uten noen form for behandling, vil kronisk norsk fort utvikle seg til å bli et stort problem. Spesielt for familie, kolleger og ellers alle andre i nærmiljøet til den smittede.

Har du pådratt deg kronisk norsk? Test deg her! Svarer du ja på mer enn tre av disse spørsmålene, bør du kontakte fastlegen din.